Atviro konkurso Specialiųjų sąlygų

5 priedas

**paslaugų pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | **MIŠKININKYSTĖS PASLAUGŲ TEIKIMO PIRKIMAS – PARDAVIMAS** | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | VĮ Valstybinių miškų urėdija |
| 1.1.2. Juridinio asmens kodas | 132340880 |
| 1.1.3. Adresas | Savanorių per. 176, 03154 Vilnius |
| 1.1.4. PVM mokėtojo kodas | LT323408811 |
| 1.1.5. Atsiskaitomoji sąskaita |  |
| 1.1.6. Bankas, banko kodas |  |
| 1.1.7. Telefonas |  |
| 1.1.8. El. paštas |  |
| 1.1.9. Šalies atstovas | Trakų RP vadovas Vaidotas Pauželis |
| 1.1.10. Atstovavimo pagrindas |  |
| **1.2. Tiekėjas**  (jei Tiekėjas yra fizinis asmuo, skiltys atitinkamai pakoreguojamos.  Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją) | 1.2.1. Pavadinimas | Audrius Stasiūnas |
| 1.2.2. Juridinio asmens kodas | Individualios veiklos pažyma Nr. |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas | Audrius Stasiūnas |
| 1.2.10. Atstovavimo pagrindas | Individualios veiklos pažyma Nr. |

|  |  |  |
| --- | --- | --- |
| **2. ATSAKINGI ASMENYS** | | |
| **2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą** |  | |
| **2.2. Tiekėjo kontaktiniai asmenys, atsakingi už Sutarties vykdymą** |  | |
| **3. SUTARTIES DALYKAS** | | |
| **3.1. Sutarties dalykas** | 3.1.1. Sutartis sudaroma dėl šių pirkimo objekto dalių (toliau - P.o.d.) Nr. 72. **Trakų RP Pravieniškių girininkija**. Tiekėjas įsipareigoja Sutartyje numatytomis sąlygomis suteikti Pirkėjui šias Paslaugas (toliau – Paslaugos):3.1.1.1. Miško atkūrimas, įveisimas ir atsodinimas (medelių ir krūmų sodinimas;3.1.1.2. Želdinių, žėlinių apsauga nuo kanopinių žvėrių bei vabzdžių daromos žalos; 3.1.1.3. Želdinių, žėlinių ir medelių kamienų apsauga nuo kanopinių žvėrių daromos žalos. 3.1.2. Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“, Sutarties prieduose ir papildomuose Šalių susitarimuose. Pirkėjas įsipareigoja Tiekėjui sumokėti už tinkamai suteiktas Paslaugas.3.1.3. Šalys susitaria, kad Sutarties 1 priede nurodyti Paslaugų kiekiai gali padidėti ar sumažėti iki 30%, esant šioms aplinkybėms:3.1.3.1. susiklosčius ypatingai nepalankioms gamtinėms sąlygoms;3.1.3.2. atsiradus kitoms iš anksto nenumatytoms aplinkybėms, dėl kurių pasikeičia Pirkėjo poreikis Paslaugoms. | |
| **3.2. Pirkimo pavadinimas ir numeris** | Miškininkystės paslaugų pirkimas Nr.PU-5171/2025 | |
| **3.3. Informacija apie Europos Sąjungos lėšomis finansuojamą projektą arba kitą projektą** | Netaikoma | |
| **4. PASLAUGŲ SUTEIKIMO TERMINAI IR PASLAUGŲ PERDAVIMO** – **PRIĖMIMO TVARKA** | | |
| **4.1. Paslaugų suteikimo terminai, kai Paslaugos teikiamos etapais** | 4.1.1. Paslaugos turi būti teikiamos Miškininkystės paslaugų teikimo grafike (toliau – Grafikas) nustatytais terminais. Pirkėjas privalo ne vėliau kaip per 14 (keturiolika) darbo dienų nuo Sutarties įsigaliojimo dienos parengti ir pateikti Tiekėjui, suderinimui ir pasirašymui, Grafiką.  4.1.2. Tiekėjas privalo suderinti ir pasirašyti pateiktą Grafiką ne vėliau kaip per 5 (penkias) darbo dienas po pateikimo dienos.  4.1.3. Ne rečiau nei kas ketvirtį (sausio / balandžio / liepos / spalio mėnesiais) vertinamas Grafiko tikslinimo poreikis.  4.1.4. Grafiko tikslinimas atliekamas laikantis tos pačios tvarkos kaip ir nustatant pirminį Grafiką, atsižvelgiant į Paslaugų teikimo poreikius, gamtines sąlygas, kitas svarbias aplinkybes. | |
| **4.2. Paslaugų / jų dalies / etapo / periodo suteikimo termino pratęsimas** | Netaikoma | |
| **4.3. Užsakymų teikimo tvarka** | 4.3.1. Užsakymai teikiami Tiekėjo nurodytu elektroniniu paštu ir laikomi gautais po 24 (dvidešimt keturių) valandų nuo Užsakymo pateikimo.  4.3.2. Konkrečias Paslaugų teikimo vietas (girininkija, miško kvartalas, miško taksacinis sklypas/teritorija, kurioje bus teikiamos Paslaugos, jų rūšis ir kiekis/apimtis ir kita informacija, svarbi Paslaugų teikimui) Pirkėjas nurodo Miškininkystės paslaugų teikimo užsakyme (toliau - Užsakymas). Atsiradus ypatingai nepalankioms gamtinėms sąlygoms ar kitoms iš anksto nenumatytoms aplinkybėms, dėl kurių pasikeičia Pirkėjo poreikis Paslaugų kiekiui, Šalys turi teisę rašytiniu susitarimu pakeisti Paslaugų teikimo vietą. Tokiais atvejais Tiekėjas Paslaugas privalo teikti įkainiais, nurodytais Tiekėjo pasiūlyme, ir neviršyti Sutartyje nurodytų įsipareigojimų. | |
| **4.4. Dėl minimalios Užsakymo vertės ar apimties** | Netaikoma | |
| **4.5. Pateikiami dokumentai** | Turi būti pateikiami šie dokumentai: Paslaugų perdavimo–priėmimo aktas ir Sąskaita.Grafike nurodytų Paslaugų teikimas laikomas baigtu Tiekėjui suteikus visas Grafike nurodytas Paslaugas ir Pirkėjui pateikus Paslaugų priėmimo–perdavimo aktą (šios Sutarties kontekste gali būti vartojama sąvoka aktas). Pirkėjas per 5 (penkias) darbo dienas nuo informavimo apie Paslaugų įvykdymą priima Paslaugas ir abi Šalys pasirašo Paslaugų priėmimo – perdavimo aktą. Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | |
| **5.1. Sutarčiai taikomas kainos apskaičiavimo būdas** | Fiksuoto įkainio kainodara | |
| **5.2. Pradinės Sutarties vertė ir Sutarties kaina, kai taikoma fiksuoto įkainio kainodara** | Pradinės Sutarties vertė yra 133270,80 Eur (šimtas trisdešimt trys tūkstančiai du šimtai septyniasdešimt eurų ir 80 ct.) be PVM.  PVM sudaro 27986,87 Eur (dvidešimt septyni tūkstančiai devyni šimtai aštuoniasdešimt šeši eurai ir 87 ct.).  Sutarties kaina yra 161257,67 Eur (šimtas šešiasdešimt vienas tūkstantis du šimtai penkiasdešimt septyni eurai ir 67 ct.) su PVM.  Šioje Sutartyje Pradinės Sutarties vertė yra lygi **maksimaliai pirkimui skirtai lėšų sumai be PVM** pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM. Pirkėjas perka Paslaugas pagal poreikį Sutartyje arba jos priede Nr. 3 „Tiekėjo pasiūlyti Paslaugų baziniai įkainiai“ nurodytais įkainiais, taikant Sutarties 4 priede nurodytus koregavimo koeficientus, neviršijant Sutarties kainos. Sutartyje arba jos priede Nr. 3 atskirose eilutėse nurodytas Paslaugų kiekis gali būti keičiamas (didėti ar mažėti).  Pirkėjas neįsipareigoja išpirkti preliminaraus Paslaugų kiekio ar bet kokios jo dalies. Už faktiškai suteiktas Paslaugas Pirkėjas Tiekėjui apmoka vadovaudamasis Sutarties 3 priede nurodytais įkainiais, taikant Sutarties 4 priede nurodytus paslaugų įkainių koregavimo koeficientus. Jei atitinkamų Paslaugų įkainių perskaičiavimas taikant Sutarties 4 priede nurodytus koregavimo koeficientus nenumatytas, tuomet už suteiktas Paslaugas apmokama tik Sutarties 3 priede nurodytais įkainiais. Atsiradus ypatingai nepalankioms gamtinėms sąlygoms ar kitoms iš anksto nenumatytoms nuo Šalių nepriklausančioms aplinkybėms, dėl kurių pasikeičia Pirkėjo poreikis Paslaugų kiekiui, Šalys turi teisę rašytiniu susitarimu pakeisti Paslaugų tiekimo vietą. Tokiais atvejais Tiekėjas Paslaugas privalo teikti Sutarties 3 priede nurodytais įkainiais.  **Pastaba**: Į Sutarties 3 priede nurodytus įkainius ir įkainius, apskaičiuotus pagal Sutarties 4 priede pateiktas formules, yra įtraukti visi mokesčiai ir visos kitos Tiekėjo išlaidos, kurios reikalingos Sutarties reikalavimus atitinkančių ir kokybiškų Paslaugų teikimui. | |
| **5.3. Sutarties kainos / įkainių perskaičiavimas taikant peržiūros taisyklės** | Sutarties įkainiai bus perskaičiuojami:  5.3.1. dėl PVM tarifo pasikeitimo;  5.3.2. dėl kainų lygio pokyčio. | |
| **5.3.1. Sutarties kainos / įkainių peržiūra dėl PVM tarifo pasikeitimo** | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.  Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Susitarime nurodytos dienos. | |
| **5.3.2.** **Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo** | Netaikoma | |
| **5.3.3. Sutarties kainos / įkainių peržiūra dėl kainų lygio pokyčio** | 5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties įkainių peržiūrą (keitimą). Paslaugų baziniai įkainiai sekančiam ketvirčiui perskaičiuojami ketvirčio pirmai dienai, tačiau ne anksčiau kaip 2026 m. balandžio 1 d., atsižvelgiant: 1) Kai keičiasi Lietuvos Respublikos Vyriausybės nustatyta minimalioji mėnesinė alga. Perskaičiuojant Paslaugų teikimo bazinius įkainius dėl pasikeitusios Lietuvos Respublikos Vyriausybės patvirtintos minimalios mėnesinės algos, neatsižvelgiama į 2 papunktyje nustatytą degalų kainos pokyčio dydį.Jeigu Lietuvos Respublikos Vyriausybės nustatyta minimali mėnesinė alga ar faktinės mažmeninės dyzelino mėnesinės kainos neskelbiamos arba pakeičiama jų nustatymo ar skaičiavimo metodika, Šalys susitaria dėl naujos Paslaugų teikimo bazinių įkainių perskaičiavimo tvarkos ir būdo. 2) į degalų kainų pokyčius, kai Valstybės duomenų agentūros (toliau – Duomenų agentūra) skelbiamos faktinės mažmeninės dyzelino mėnesinės kainos pokytis tarp perskaičiavimo metu taikomos kainos (gruodžio / kovo / birželio / rugsėjo mėnesio) ir paskutinio perskaičiavimo ar Sutarties sudarymo metu taikytos kainos (jei įkainis perskaičiuojamas dėl degalų kainų pokyčio pirmą kartą nuo sutarties sudarymo), yra didesnis nei 10 procentų.  5.3.3.2. Sutarties įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.  5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).  5.3.3.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis (http://www.osp.stat.gov.lt). Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.5. Sutarties pagrindu Paslaugų įkainių perskaičiavimas atliekamas, Duomenų agentūrai paskelbus perskaičiavimui reikalingus duomenis, ir įforminamas Šalių pasirašomu susitarimu. Perskaičiuoti Paslaugų įkainiai taikomi nuo einamojo ketvirčio (sausio / balandžio / liepos / spalio mėnesio) pirmosios dienos. Jeigu Sutartyje nustatytais atvejais už suteiktas Paslaugas su Tiekėju reikia atsiskaityti einamojo ketvirčio pradžioje, kol nėra atlikti Sutarties atitinkamame papunktyje numatyti einamojo ketvirčio Paslaugų įkainių perskaičiavimai, t. y. kol Duomenų agentūra nepaskelbė perskaičiavimui reikalingų duomenų, už Tiekėjo tinkamai suteiktas ir Pirkėjo priimtas Paslaugas, taikomi praėjusį ketvirtį taikyti įkainiai.  5.3.3.6. Nauji Paslaugų Sutarties teikimo baziniai įkainiai apskaičiuojami pagal žemiau pateiktą formulę: kurioje: Pn – naujas Paslaugų teikimo bazinis įkainis;  P – Sutarties įsigaliojimo metu galiojęs Paslaugų teikimo bazinis įkainis;  S1 – Lietuvos Respublikos Vyriausybės nustatyta minimalioji mėnesinė alga einamojo ketvirčio pirmąją dieną (sausio / balandžio / liepos / spalio mėnesio);  S – **2026 metams** Lietuvos Respublikos Vyriausybės nustatyta minimalioji mėnesinė alga **- 1153 Eur;**  *0,4* – koeficientas, nusakantis minimaliosios mėnesio algos įtaką Paslaugų įkainiui .  D1 – Duomenų agentūros paskelbta prieš šį perskaičiavimą buvusio (gruodžio / kovo / birželio / rugsėjo) mėnesio faktinė mažmeninė dyzelino mėnesinė kaina;  D – pasiūlymų pateikimo termino paskutinę dieną Duomenų agentūros paskutinė paskelbta faktinė mažmeninė dyzelino mėnesinė kaina, kuri lygi  **- 1,53 Eur/ltr**;  *0,14* ***–*** koeficientas, nusakantis degalų kainų įtaką Paslaugų teikimo baziniam įkainiui.  Faktinės mažmeninės dyzelino mėnesinės kainos nustatomos vadovaujantis Duomenų agentūros oficialios statistikos portalo https://osp.stat.gov.lt/, rodiklių duomenų bazėje skelbiama informacija, pagal temą „Ūkis ir finansai (makroekonomika)“, rodiklį „Kainų indeksai, pokyčiai ir kainos“, „Vartotojų kainų indeksai (VKI), kainų pokyčiai, svoriai vidutinės kainos“, „Vartotojų vidutinės kainos“, „Vidutinės mažmeninės mėnesinės kainos“, „Lietuvos Respublika“, „Dyzeliniai degalai B7, l“.  5.3.3.7. Sutarties Šalys susitaria, kad viena kitos prašymus dėl Paslaugų įkainių perskaičiavimo turi išnagrinėti ir raštu atsakyti per 5 darbo dienas nuo prašymo gavimo dienos.  5.3.3.8. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. | |
| **5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius** | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | Netaikoma | |
| **5.5. Atsiskaitymo su Tiekėju terminas ir tvarka** | Pirkėjas atsiskaito su Tiekėju ne vėliau kaip per 15 (penkiolika) kalendorinių dienų nuo Sąskaitos gavimo dienos.  Apmokėjimo sąlygos:  1. Pirkėjas įsipareigoja sumokėti Tiekėjui už visas per kalendorinį mėnesį pagal Sutartį tinkamai, kokybiškai ir laiku suteiktas Paslaugas.  2. Tiekėjas Sąskaitas rengia Šalių pasirašytų Paslaugų priėmimo-perdavimo aktų pagrindu. *Sąskaitoje turi būti įrašomas Sutarties numeris ir Pirkėjo regioninio padalinio, kurio administruojamoje vietoje teikiamos Paslaugos, pavadinimas.* | |
| **5.6. Avansas** | Netaikoma | |
| **5.7. Avanso užtikrinimas** | Netaikoma | |
| **6. PASLAUGŲ KOKYBĖ IR GARANTINIAI ĮSIPAREIGOJIMAI** | | |
| **6.1. Garantinis terminas** | Netaikoma | |
| **6.2. Terminas Paslaugų trūkumams pašalinti** | 6.2.1. Nustačius netinkamai atliktas Paslaugas, Pirkėjas surašo pretenziją dėl netinkamo Paslaugų teikimo.6.2.2.Bet kuriuo Sutarties galiojimo metu nustačius Paslaugų trūkumų, Tiekėjas turi ne vėliau kaip per 5 (penkias) darbo dienas nuo rašytinės pretenzijos gavimo dienos pašalinti Paslaugų trūkumus.6.2.3. Tiekėjas Sutarties reikalavimų neatitinkančių Paslaugų trūkumus privalo savo sąskaita (be atlygio) pašalinti per Pirkėjo Sutartyje nustatytą terminą. | |
| **6.3. Kokybinių kriterijų įgyvendinimo ir tikrinimo tvarka** | Tiekėjas įsipareigoja visas Paslaugas savo rizika bei sąskaita teikti kokybiškai, nustatytu laiku bei efektyviai, įskaitant, bet neapsiribojant, pagal geriausius visuotinai pripažįstamus profesinius, techninius bei aplinkosauginius standartus ir praktiką, panaudodamas visus reikiamus įgūdžius, žinias savo priemonėmis ir medžiagomis, griežtai laikantis darbų saugos reikalavimų ir Miško darbų saugos taisyklių DT 1-96; Miškų priešgaisrinės apsaugos taisyklių; aplinkosauginių reikalavimų ir FSC (Forest Stewardship Council) (toliau – FSC) reikalavimų; Miško sanitarinės apsaugos taisyklių; Miško atkūrimo ir įveisimo nuostatų, kitų miškininkystę reglamentuojančių galiojančių teisės aktų. | |
| **7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI** | | |
| **7.1. Sutarties vykdymui pasitelkiami subtiekėjai ir (ar) specialistai** | 7.1.1.Sutarties vykdymui subtiekėjai ir (ar) specialistai nepasitelkiami.  arba  7.1.1.Paslaugų teikimui Tiekėjas pasitelkia tik Tiekėjo pasiūlyme nurodytus subtiekėjus.  7.1.2. Iki Sutarties vykdymo pradžios Tiekėjas įsipareigoja Pirkėjui pranešti tuo metu žinomo subtiekėjo pavadinimą, kontaktinius duomenis ir jo atstovus. Tiekėjas privalo Sutartyje nustatyta tvarka ir terminais informuoti Pirkėją apie minėtos informacijos pasikeitimus visu Sutarties vykdymo metu ir apie naują subtiekėją, kurį ketinama pasitelkti Paslaugų atlikimui. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | |
| **8.1. Prievolių pagal Sutartį įvykdymo užtikrinimas** | Prievolių pagal Sutartį įvykdymas užtikrinamas  Netesybomis (delspinigiais, bauda). | |
| **8.2 Sutarties įvykdymo užtikrinimo galiojimo terminas** | Netaikoma | |
| **8.3. Sutarties įvykdymo užtikrinimo pateikimas** | Netaikoma | |
| **9. ŠALIŲ ATSAKOMYBĖ** | | |
| **9.1. Pirkėjui taikomos netesybos už mokėjimų pagal Sutartį vėlavimą** | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | 9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.  9.2.2. Tiekėjas privalo sumokėti Pirkėjui netesybas per 5 (penkias) darbo dienas nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | 9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5 (penkių) procentų dydžio bauda nuo Pradinės Sutarties vertės be PVM atitinkamos p.o.d. nurodytos Specialiųjų sąlygų 5.2 punkte.9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 5 (penkių) procentų dydžio bauda nuo Pradinės Sutarties vertės be PVM atitinkamos p.o.d. nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | Nesilaikant Bendrosiose sąlygose nurodytos subtiekėjų ir (ar) specialistų keitimo tvarkos už kiekvieną pažeidimo atvejį, mokama 5 (penkių) procentų dydžio bauda nuo Pradinės Sutarties vertės be PVM atitinkamos p.o.d. nurodytos Specialiųjų sąlygų 5.2 punkte. | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | Nesilaikant aplinkosauginių kriterijų įgyvendinimo tvarkos, nurodytos Specialiųjų sąlygų 13.1 punkte už kiekvieną pažeidimo atvejį, mokama 5 (penkių) procentų dydžio bauda nuo Pradinės Sutarties vertės be PVM atitinkamos p.o.d. nurodytos Specialiųjų sąlygų 5.2 punkte. | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | Netaikoma | |
| **9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | Nesilaikant kokybinių kriterijų įgyvendinimo tvarkos nurodytos Specialiųjų sąlygų 6.3 punkte už kiekvieną pažeidimo atvejį, mokama 5 (penkių) procentų dydžio bauda nuo Pradinės Sutarties vertės be PVM atitinkamos p.o.d. nurodytos Specialiųjų sąlygų 5.2 punkte. | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | Netaikoma | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | Netaikoma | |
| **9.10. Kitos netesybos** | Jeigu Paslaugų teikimo metu nustatoma, kad Tiekėjas pažeidžia darbų saugos reikalavimus, neturi privalomos Paslaugoms teikti įrangos, technikos, reikalingo personalo skaičiaus, patikrinimo akte nurodomi terminai pažeidimams bei trūkumams pašalinti. Jeigu Tiekėjas nustatytų trūkumų ir pažeidimų laiku nepašalina ar atlieka juos pakartotinai, tokiu atveju Tiekėjas sumoka Pirkėjui 50 (penkiasdešimt) eurų dydžio baudą už kiekvieną trūkumų arba pakartotinio pažeidimo nepašalinimo dieną. | |
| **10. ESMINĖS SUTARTIES SĄLYGOS** | | |
| **10.1. Esminės Sutarties sąlygos** | Paslaugų suteikimo terminas. Paslaugų trūkumų ištaisymo terminas. | |
| **10.2. Dideli arba nuolatiniai esminės Sutarties sąlygos vykdymo trūkumai** | 10.2.1. Vėlavimas suteikti Paslaugas daugiau nei 10 (dešimt) kalendorinių dienų.  10.2.2. Praleistas 5 (penkių) kalendorinių dienų Paslaugų teikimo trūkumų ištaisymo terminas. | |
| **11. SUTARTIES GALIOJIMAS IR KEITIMAS** | | |
| **11.1. Sutarties sudarymas ir įsigaliojimas** | Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).  Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip iki 2026 m. gruodžio 31 d. | |
| **11.2. Sutarties galiojimo termino pratęsimas** | 11.2.1. Sutartis gali būti pratęsta automatiškai, tomis pačiomis sąlygomis be atskiro rašytinio Šalių susitarimo 2 (du) kartus po 12 (dvylika) mėnesių, jei nebus išnaudota Pradinė Sutarties vertė ir jei, likus ne mažiau kaip 30 (trisdešimt) kalendorinių dienų iki Sutarties galiojimo pabaigos nei viena iš Šalių neinformuos raštu apie ketinimą nepratęsti Sutarties sekantiems 12 (dvylikai) mėnesių. Bendras Sutarties galiojimo laikotarpis (įvertinus jos galimus pratęsimus) negali būti ilgesnis nei 36 (trisdešimt šeši) mėnesiai. | |
| **12. SUTARTIES NUTRAUKIMAS** | | |
| **12.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. | |
| **12.2. Esminiai Sutarties pažeidimai** | Šalys susitaria, kad esminiu Sutarties pažeidimu yra:12.2.1. kai Tiekėjas per 5 (penkias) darbo dienas nepasirašo Grafiko, kuris Pirkėjui turi esminės reikšmės, kad laiku ir tinkamai būtų teikiamos Paslaugos; 12.2.2. kai Tiekėjas nesilaiko Sutartyje nustatytų Paslaugų teikimo terminų 2 (du) kartus iš eilės arba vėluoja suteikti Paslaugas daugiau nei 15 (penkiolika) kalendorinių dienų nuo Sutartyje nustatyto Paslaugų suteikimo termino;  12.2.3. kai Tiekėjas ilgiau, nei 7 (septynias) kalendorines dienas neištaiso ar netinkamai ištaiso Paslaugų teikimo trūkumus ar pažeidimus; 12.2.4. kai Tiekėjas pažeidžia Sutartyje nustatytą subtiekėjų ir kitų asmenų pasitelkimo tvarką;12.2.5. kai akivaizdu, jog Tiekėjas ateityje negalės įvykdyti Sutarties dėl nemokumo, bankroto, likvidavimo, veiklos sustabdymo ar kitų panašių priežasčių. 12.2.6. kai Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms.  12.2.7. Tiekėjas 2 (du) kartus pažeidžia esminę Sutarties sąlygą. | |
| **13. APLINKOS APSAUGOS IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | |
| **13.1. Su perkamomis paslaugomis susiję aplinkos apsaugos kriterijai** | Aplinkos apsaugos kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.3 papunkčiu: prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai. . Tiekėjai įsipareigoja laikytis šių reikalavimų:  1. Pakuočių atliekos (popierius, plastikas ir kt.) – rūšiuoti.  2. Pavojingų medžiagų atliekos - alyva (variklinė ir grandininė) patekusi į aplinką, išskyrus alyvos atliekas susidarančias mechanizmų (krūmapjovių, grandininių pjūklų su vidaus degimo varikliais) darbo metu, surinkti ir perduoti atliekas tvarkančiai įmonei.  3. Pranešti Pirkėjui apie kiekvieną invazinį ar saugomą augalą ar gyvūną ir, suderinus su pirkėju, imtis atitinkamų veiksmų  Nustačius, kad Tiekėjas šiame papunktyje nustatyto kriterijaus nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda. | |
| **13.2. Su perkamomis Paslaugomis susiję socialiniai kriterijai** | Netaikoma | |
| **14. BENDRŲJŲ SĄLYGŲ PAKEITIMAI IR PAPILDYMAI** | | |
| **14.1.** | Šalys susitaria papildyti Sutarties Bendrąsias sąlygas 26 punktu „Baigiamosios nuostatos“ tačiau kitų punktų numeracijos nekeisti:  26.1. Dokumentai, su kuriais prieš pradedant vykdyti Sutartį Tiekėjas įsipareigoja supažindinti Sutartį vykdysiančius Tiekėjo (ir subtiekėjo, jeigu jis pasitelkiamas) darbuotojus:  26.1.1. Antikorupcinė politika – pagrindinis dokumentas, nustatantis valstybės įmonės Valstybinių miškų urėdijos taikomus skaidrios aplinkos kūrimo principus ir antikorupcinius įsipareigojimus, nustatantis pagrindinius korupcijos prevencijos principus ir reikalavimus bei jų laikymosi užtikrinimo gaires. Su dokumentu galima susipažinti <https://vmu.lt/wp-content/uploads/2021/08/Antikorupcine-politika.pdf>.  26.1.2. Dovanų politika – dokumentas, kuriuo apibrėžiamos valstybės įmonės Valstybinių miškų urėdijos darbuotojų elgesio su dovanomis ir neteisėtu atlygiu principinės nuostatos. Su dokumentu galima susipažinti <https://vmu.lt/wp-content/uploads/2022/09/Dovanu-politika-1.pdf>.  26.1.3. Interesų konfliktų vengimo politika – dokumentas, kuriuo nustatomos viešųjų ir privačių interesų konfliktų valdymo valstybės įmonėje Valstybinių miškų urėdijoje bendrosios nuostatos ir principai bei pagrindiniai interesų konfliktų prevencijos ir sprendimo būdai. Su dokumentu galima susipažinti  <https://vmu.lt/wp-content/uploads/2021/08/Interesu-konfliktu-vengimo-politika.pdf>.  26.1.4. Tiekėjo elgesio kodeksas – dokumentas, kuriuo nustatomos pagrindinės Tiekėjų elgesio nuostatos, kurių laikosi Tiekėjai, sudarydami verslo sandorius su valstybės įmone Valstybinių miškų urėdija ir kurių laikymasis sudaro prielaidas bei sąlygas įgyvendinti aukščiausius verslo etikos standartus tiekimo grandinėje. Su dokumentu galima susipažinti <https://vmu.lt/wp-content/uploads/2025/01/Tiekeju-elgesio-kodeksas.pdf>.  26.2. Jeigu Sutarties vykdymo metu Tiekėjui (subtiekėjui, jeigu jis pasitelkiamas) tampa žinoma prieš Pirkėją nukreiptos korupcinio pobūdžio veikos duomenys, jis nedelsiant apie tai informuoja Pirkėją ir/arba imasi kitų teisėtų ir pakankamų priemonių neteisėtai veikai nutraukti.  26.2.1. Nedelsiant informuoti Pirkėją apie Sutarties galiojimo metu atsiradusias aplinkybes, dėl kurių Sutartis ar Tiekėjas (ir subtiekėjas, jeigu jis pasitelkiamas) gali neatitikti Antikorupcinės politikos, Dovanų politikos, Interesų konfliktų valdymo politikos, korupcijos prevencijos, ekonominių ir kitų tarptautinių sankcijų bei viešųjų interesų apsaugai skirtų teisės aktų reikalavimų, apie turtinio pobūdžio teisinius ginčus ir procedūras (įskaitant viešosios valdžios institucijų pradėtas administracines procedūras), ar kitas aplinkybes, kurios gali daryti įtaką Sutarties sąlygų vykdymui.  26.2.2. Tiekėjas papildomai pareiškia ir garantuoja Pirkėjui, kad Sutarties sudarymo metu ir visą jos galiojimo laikotarpį Tiekėjas ir (ar) jo akcininkas (-ai) ir (ar) tiesioginis (-iai) galutinis (-iai) naudos gavėjas (-ai) ir (ar) jų valdomas (-i) subjektas (-ai) ar pasitelkiamas subtiekėjas (toliau – Subjektai), nėra įtraukti į bet kokį Europos Sąjungos ir (ar) Jungtinių Tautų ir (ar) Didžiosios Britanijos ir (ar) Jungtinių Amerikos Valstijų ir (ar) Lietuvos Respublikos prekybinių, ekonominių, finansinių ar kitų sankcijų sąrašą (-us) ir (ar) panašų sąrašą (toliau – Sankcijų sąrašai), taip pat nei vienam iš Subjektų nėra pareikštas bet koks įtarimas, susijęs su dalyvavimu su kyšininkavimu, papirkimu, įskaitant užsienio pareigūno papirkimu, prekyba poveikiu, pinigų plovimu, teroristų finansavimu ar mokestiniu sukčiavimu susijusioje veikloje ir (ar) įsitraukimu į tokią ar panašią korupcinę veiklą. Tiekėjas įsipareigoja nedelsdamas raštu, ne vėliau kaip per 1 (vieną) darbo dieną nuo nurodytų aplinkybių atsiradimo informuoti Pirkėją apie virš nurodytų aplinkybių atsiradimą.  26.2.3. Ši Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.  26.3. Jeigu vykdant Sutartį Tiekėjui (Subtiekėjui) būtina atskleisti Pirkėjo konfidencialią informaciją, kaip ji apibūdinta Pirkėjo vietiniuose (vidaus) norminiuose teisės aktuose (Pirkėjo Komercinių paslapčių ir kitos konfidencialios informacijos sąraše), šią informaciją gaunantis asmuo privalo ją saugoti ir neatskleisti, laikytis kitų įsipareigojimų, pasirašydamas Pirkėjo patvirtintos formos Įsipareigojimą neatskleisti konfidencialios informacijos (Sutarties Specialiųjų sąlygų 8 priedas)*.* | |
| **14.2.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose arba prieduose. | |
| **15. SUTARTIES PRIEDAI** | | |
| **15.1. Priedas Nr. 1** | Miškininkystės paslaugų techninė specifikacija | |
| **15.2. Priedas Nr. 2** | Tiekėjo Pasiūlymas | |
| **15.3. Priedas Nr. 3** | Tiekėjo pasiūlyti Paslaugų baziniai įkainiai | |
| **15.4. Priedas Nr. 4** | Paslaugų įkainių koregavimo koeficientai | |
| **15.5. Priedas Nr. 5** | Tiekėjo pagrindinių specialistų/ darbininkų sąrašas | |
| **15.6. Priedas Nr. 6** | Atmintinė rangovams atliekant darbus VĮ VMU teritorijoje | |
| **15.7. Priedas Nr. 7** | Paslaugų pirkimo–pardavimo sutarties bendrosios sąlygos | |
| **15.8. Priedas Nr. 8** | Įsipareigojimas neatskleisti konfidencialios informacijos | |
| **16. ŠALIŲ ATSTOVŲ PARAŠAI** | | |
| **PIRKĖJAS** | | **TIEKĖJAS** |
| Trakų regioninio padalinio vadovas  Vaidotas Pauželis | | Audrius Stasiūnas |
| **(parašas)** | | **(parašas)** |

**\_\_\_\_\_\_\_\_\_\_\_\_\_\_**